| Beriev Be-200 |
| --- |
| Beriev Be-200Beriev Be-200 |
| Περιγραφή |
| Αποστολή | Αμφίβια Αεράκατος Αμφίβιο Πυροσβεστικό Αεροσκάφος Αμφίβιο Αεροσκάφος Πολλαπλών Ρόλων |
| Πλήρωμα | 2 |
| Κατασκευαστής | Beriev/Irkut |
| Διαστάσεις |
| Μήκος | 32.2 m |
| Εκπέτασμα | 31.8 m |
| Βάρος |
| Άδειο | 27.600 kg |
| Μέγιστο απογείωσης | 43.000 kg |
| Πηγή ισχύος |
| Κινητήρες | 2× Progress D-436TP ή 2× BMW/Rolls-Royce BR-715-53 ή  2× Allison GMA-2100 |
| Επιδόσεις |
| Μέγιστη ταχύτητα | 710 km/h |
| Εμβέλεια | 3.850 km |
| Μέγιστο ύψος | 8.000 m |
| Μεταφορική Ικανότητα |
|  | Μέχρι 12000 kg νερού  Μέχρι 64 επιβάτες |
|

Το **Be-200** είναι ένα αμφίβιο αεροσκάφος πολλαπλών ρόλων που αναπτύχθηκε από τη Ρωσική Beriev Aircraft Company σε συνεργασία με την Irkut.

Εξέλιξη και Επιχειρησιακή Ιστορία
---------------------------------

Η βασική έκδοση του Be-200 χρησιμοποιείται σε ρόλους αεροπυρόσβεσης. Η Beriev επίσης προσφέρει εκδόσεις με συμπιεζόμενη καμπίνα τόσο για μεταφορά επιβατών όσο και μεταφορά φορτίου, αποστολές περιπολίας και έρευνας και διάσωσης, καθώς επίσης και μια έκδοση ανθυποβρυχιακού πολέμου.

Το Be-200 έκανε την πρώτη του πτήση στις 24 Σεπτεμβρίου 1998 από το αεροδρόμιο της Irkutsk Aviation and Production Company και στις 10 Σεπτεμβρίου του 1999 πραγματοποίησε την πρώτη του απογείωση από το νερό (*αποθαλάσσωση*) στο Ταγκανρόγκ της Μαύρης Θάλασσας.

Πρώτος πελάτης του Be-200 υπήρξε το Ρωσικό Υπουργείο Εκτάκτων Καταστάσεων το οποίο παράγγειλε επτά αεροσκάφη της έκδοσης **Be-200ChS**, για την ανάληψη αποστολών εναέριας πυρόσβεσης, έρευνας και διάσωσης, αεροδιακομιδής ασθενών και μεταφοράς φορτίου.

Το δεύτερο Be-200 απογειώθηκε από το αεροδρόμιο της Irkutsk Aviation and Production Company στις 27 Αυγούστου 2002. Ήταν κατασκευασμένο στην έκδοση – ChS και έφερε τον απαραίτητο εξοπλισμό του απαιτούσαν οι προδιαγραφές του Ρωσικού Υπουργείου Εκτάκτων Καταστάσεων. Το πρώτο αεροσκάφος παραγωγής πέταξε πρώτη φορά στις 17 Ιουνίου 2003.

Το 2001, στα πλαίσια του προγράμματος προώθησης, το αεροσκάφος παρουσιάστηκε σε δύο μεγάλες εκθέσεις στην περιοχή του Ειρηνικού, στη Διεθνή Ναυτική και Αεροδιαστημική Έκθεση LIMA '01, στη Μαλαισία, και στην Κορεατική Αεροδιαστημική και Αμυντική Έκθεση KADE '01, στη Νότια Κορέα.

Το αεροσκάφος παρουσιάστηκε επίσης στο Διεθνές Αεροπορικό Σόου του Λε Μπουρζέ στη Γαλλία.

Το 2002, το Be-200 συμμετείχε σε διεθνείς αεροπορικές εκθέσεις, ενώ πραγματοποίησε επιδείξεις των δυνατοτήτων του σε πιθανούς αγοραστές στη Γαλλία και την Ελλάδα.

Το πρόγραμμα του Be-200 εξετάστηκε επίσης από την Ευρωπαϊκή EADS ως προοπτική προώθησης του στη διεθνή αγορά χρησιμοποιώντας όμως τους γερμανικούς κινητήρες Rolls-Royce Deutschland BR-715.

Το Beriev **προωθείται** από δύο στροβιλοκινητήρες διπλής ροής, τύπου D-436TP με μέγιστη ώση 15000 kg. Επίσης το αεροσκάφος είναι εξοπλισμένο με βοηθητικό ηλεκτροπαραγωγό στοιχείο (APU) τύπου TA12-60. Για καλύτερο έλεγχο των κινητήρων υπάρχει και ψηφιακό σύστημα ελέγχου (FADEC).

Το 2007 η Ινδονησία εξέφρασε το ενδιαφέρον να αγοράσει δύο αεροσκάφη για αποστολές αεροπυρόσβεσης. Το 2006 είχε δανειστεί δύο Be-200 για τον ίδιο σκοπό, χρησιμοποιώντας τα στη Σουμάτρα και το Καλιμαντάν. Επίσης, αεροσκάφη Be-200 εστάλησαν από τη ρωσική κυβέρνηση στην Ελλάδα, στα πλαίσια της διεθνούς βοήθειας, όπου χρησιμοποιήθηκαν για την κατάσβεση των καταστροφικών δασικών πυρκαγιών του Ιουλίου και του Αυγούστου.

Παραπομπές
----------

1. ↑  ANGKASA No.07 Edisi April 2007 (page 17)
2. ↑  «Ρωσικά αεροπλάνα φτάνουν στην Ελλάδα για την κατάσβεση των πυρκαγιών». *in.gr*. 26 Ιουλίου 2007. Αρχειοθετήθηκε από το πρωτότυπο στις 29 Ιουνίου 2008. Ανακτήθηκε στις 31 Αυγούστου 2007.
3. ↑  «Έφθασε το πρώτο ρωσικό πυροσβεστικό αεροπλάνο, αναμονή για τα δύο ελικόπτερα». *in.gr*. 29 Ιουλίου 2007. Αρχειοθετήθηκε από το πρωτότυπο στις 29 Ιουνίου 2008. Ανακτήθηκε στις 31 Αυγούστου 2007.
4. ↑  «Russia plans to send additional help to fight fires in Greece». *RIA Novosti* (en.rian.ru). 27 Αυγούστου 2007. Αρχειοθετήθηκε από το πρωτότυπο στις 2007-08-30.. Ανακτήθηκε στις 27 Αυγούστου 2007.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Beriev Be-200** |

* To Be-200 στην επίσημη ιστοσελίδα της Beriev Αρχειοθετήθηκε 2018-01-09 στο Wayback Machine.
* To Be-200 στο aerospace-technology.com
* To Be-200 στο militaryaviation.eu
* To Be-200 στο airliners.net
* Φωτογραφίες του Be-200 στο airliners.net
* Βίντεο του Be-200 στο flightlevel350.com
* Αμφίβιο αεροσκάφος πολλαπλού ρόλου στο redstar.gr

  


|  |  |
| --- | --- |
| 

|  |
| --- |
| * Πύλη:Αεροπορία
 |

 |

|  |  |  |  |  |  |  |
| --- | --- | --- | --- | --- | --- | --- |
| 

| π • σ • ε
Αεροσκάφη Beriev |
| --- |
|  |
| 
* MBR-2
* Be-2
* Be-4
* Be-6
* Be-8
* Be-10
* Be-12
* Be-30
* Be-32
* Be-42
* Be-101
* Be-103
* Be-112
* Be-200
* Be-2500
* A-40
* A-42
* A-50
* A-60
 |  |
|  |
| 
* Κατηγορία Κατηγορία
* Commons page Κοινά
 |

 |